12.1.2022
RO
Jurnalul Oficial al Uniunii Europene
C 15/37 Miercuri, 19 mai 2021
34. reamintește rolul fundamental și multidimensional pe care îl joacă cadrele didactice în educație și în asigurarea incluziunii acesteia, în special în primii ani ai copilăriei, când se dobândesc competențe care le vor permite elevilor să progreseze pe tot parcursul vieții, de exemplu în domeniul relațiilor personale, al competențelor de studiu, al empatiei și al muncii în cooperare; subliniază, prin urmare, că tehnologiile IA nu pot fi utilizate în detrimentul educației în persoană, deoarece profesorii nu trebuie înlocuiți de IA și de nicio tehnologie legată de IA;
35. subliniază că beneficiile în domeniul învățării obținute prin utilizarea IA în educație vor depinde nu numai de IA în sine, ci și de modul în care cadrele didactice utilizează IA în mediul de educație digital pentru a răspunde nevoilor elevilor, studenților și cadrelor didactice; subliniază, prin urmare, că este necesar ca programatorii IA să implice comunitățile didactice în dezvoltarea, implementarea și utilizarea tehnologiilor IA, atunci când este posibil, creând un mediu propice pentru a crea conexiuni și cooperare între programatorii și dezvoltatorii de IA, întreprinderi, școli, profesori și alte părți interesate din sectorul public și privat, pentru a elabora tehnologii de IA adecvate pentru mediile educaționale din viața reală, pentru a reflecta vârsta și maturitatea fiecărui cursant și pentru a respecta cele mai înalte standarde etice; subliniază că instituțiile de învățământ ar trebui să implementeze numai tehnologii de încredere, etice și centrate pe factorul uman, care sunt verificabile în fiecare etapă a ciclului lor de viață de către autoritățile publice și societatea civilă; subliniază, în acest sens, avantajele soluțiilor gratuite și cu sursă deschisă; solicită ca școlile și celelalte instituții de învățământ să beneficieze de sprijin financiar și logistic, precum și de expertiza necesară pentru a adopta forme de învățare ale viitorului;
36. subliniază, în plus, necesitatea de a instrui cadrele didactice în permanență, astfel încât acestea să se poată adapta la realitățile educației bazate pe IA și să dobândească cunoștințele și competențele necesare pentru a utiliza tehnologiile IA în mod pedagogic și relevant, permițându-le să exploateze pe deplin posibilitățile oferite de IA, dar și să-i înțeleagă limitele; solicită ca predarea digitală să devină pe viitor parte integrantă a programelor de formare a cadrelor didactice, iar personalul didactic și persoanele care lucrează în educație și formare să aibă posibilitatea de a se perfecționa pe tot parcursul vieții în domeniul învățării digitale; solicită așadar dezvoltarea unor programe de formare în IA pentru profesorii în toate domeniile și din întreaga Europă; subliniază, de asemenea, importanța de a reforma programele de predare pentru noile generații de profesori, permițându-le să se adapteze la realitățile educației bazate pe IA, precum și importanța de a elabora și actualiza manualele și orientările privind IA pentru profesori;
37. este preocupat de lipsa unor programe de învățământ superior specifice în domeniul IA și de lipsa finanțării publice pentru IA în toate statele membre; consideră că acest lucru pune în pericol viitoarele ambiții digitale ale Europei;
38. este îngrijorat de faptul că puțini cercetători din domeniul IA continuă o carieră academică în condițiile în care firmele din domeniul tehnologiei pot oferi remunerații mai bune și mai puțină birocrație pentru cercetare; consideră că soluția constă, în parte, în direcționarea mai multor bani publici către cercetarea în domeniul IA în cadrul universităților;
39. subliniază că este important ca aptitudinile și competențele digitale generale să fie dobândite de la o vârstă fragedă, pentru a se reduce astfel lacunele în materie de competențe și pentru o mai bună integrare a anumitor categorii ale populației pe piața digitală a muncii și în societatea digitală; subliniază că este din ce în ce mai important să se formeze profesioniști cu o înaltă calificare din toate sectoarele în domeniul IA, să se asigure recunoașterea reciprocă a calificărilor respective în întreaga Uniune și să se ridice nivelul de competențe al forței de muncă actuale și viitoare pentru a-i permite să facă față viitoarelor realități ale pieței muncii; încurajează, prin urmare, statele membre să își evalueze ofertele educaționale și, atunci când este necesar, să le actualizeze prin includerea unor competențe legate de IA, și să instituie programe de învățământ specifice pentru dezvoltatorii de IA, integrând în același timp IA în programele de învățământ tradiționale; subliniază necesitatea de a asigura recunoașterea reciprocă a calificărilor profesionale în domeniul IA în întreaga Uniune, în condițiile în care câteva state membre își diversifică deja oferta educațională prin includerea competențelor IA și adoptă programe de învățământ specifice pentru dezvoltatorii de IA; salută eforturile Comisiei de a include competențele digitale printre cerințele de calificare pentru anumite profesii armonizate la nivelul Uniunii în temeiul Directivei privind calificările profesionale (11); subliniază că este nevoie ca acestea să fie aliniate la lista de evaluare din Orientările etice pentru o IA fiabilă și salută propunerea Comisiei de a transforma această listă într-o programă de învățământ orientativă pentru dezvoltatorii de IA; reamintește nevoile speciale ale educației și formării profesionale (EFP) cu privire la IA și solicită o abordare bazată pe colaborare în întreaga Europă pentru a mări potențialul oferit de IA în EFP; subliniază importanța de a forma cadre cu un
(11)
Directiva 2005/36/CE a Parlamentului European și a Consiliului din 7 septembrie 2005 privind recunoașterea calificărilor profesionale (JO L 255, 30.9.2005, p. 22).